Batham Gate

|Fons: Tabula Imperii Romani
|} 
Batham Gate (scilicet "via quae ad oppidum balnearium tendit") est nomen mediaevalis viae cuiusdam Romanae quae per montes Britanniae ab Aquis Arnemetiis ad septentrionem et orientem versus per Navionem usque ad Templeborough tendit ibique cum Ryknild Street coniuncta est. Ultra Templeborough vestigia viae nondum reperiuntur; fortasse olim per navigationem fluvii Don usque ad Danum pergitur ut viam quae a Londinio Eboracum tendit attingeretur. A Navione via alia, nomine Doctor's Gate, occidenti versus castellum Ardotaliam attingit. Via tertia, nomine The Street ab Aquis Arnemetiis Derventionem usque extendit, quarta autem, nomine Old Gate, usque ad Mamucium. In itinerariis Romanis hae viae omittuntur.

 Bibliographia 
 Wroe, P. 1982 'Roman roads in the Peak District', Derbyshire Archaeological Journal, 102, 49-73
 Wroe, P. and Mellor, P. 1971 'A Roman road between Buxton and Melandra Castle, Glossop', Derbyshire Archaeological Journal, 91, 40-57.

Categoria:Viae Romanae
Categoria:Britannia Romana